"Quan et matricules, tria el valencià!"
08 maig 2025

## "Quan et matricules, tria el valencià!"08 maig 2025Última actualització: 08 maig 2025

![](../gestion/img/917d19d1a9e1bb41fc405913286b17b19aede841994d30ff27cebe3aa1cac8e5.jpeg)  
  

L’Agència Municipal de Promoció del Valencià ha llançat una segona part de la campanya iniciada a propòsit de la consulta sobre la llengua base als centres educatius de la Generalitat.

En aquest cas, a propòsit de l’inici del període de matriculació als centres educatius per al curs 2025-2026, el lema és “Ensenya’m la llengua. Quan et matricules, tria valencià!”, dirigida a les famílies per garantir una educació plurilingüe de qualitat, amb el valencià com a eix vertebrador.

«_E__l valencià ha de ser llengua vehicular en el sistema educatiu per assegurar una competència lingüística real i equilibrada entre les dues llengües oficials i per afavorir l’adquisició d’altres idiomes com l’anglés._ _P__ensem que triar el valencià és garantir drets i protegir la nostra manera de viure i d’entendre el món. Per sentir-se d’ací, cal con__é__ixer i viure els costums i la llengua pròpia. El valencià forma part de la nostra particular identitat i riquesa: és l’herència dels nostres avantpassats i l’hem de transmetre a les noves generacions__”,_ ha explicat la primera tinenta d’alcaldia i regidora d’Educació, Infància i Política lingüística en funcions, **Alícia Izquierdo**.

**Períodes de matriculació per al curs 2025/2026:  
  
**

**Infantil i Primària:** del 6 al 14 de maig.

**ESO i Batxillerat:** del 15 al 23 de maig.

**FP:** del 23 de maig al 2 de juny.

**Sol·licituds:** ADMINOVA.GVA.ES

[Twittear](https://twitter.com/share)